Proposta għal DEĊIŻJONI TAL-KUNSILL dwar il-konklużjoni tal-Ftehimiet fil-forma ta’ skambju ta’ ittri dwar it-tibdil fil-konċessjonijiet għal-laħam tat-tjur ipproċessat bejn l-Unjoni Ewropea u r-Repubblika Federali tal-Brażil, u bejn l-Unjoni Ewropea u r-Renju tat-Tajlandja skont l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (il-Ftehim tal-1994 tal-GATT) /* COM/2012/0106 final - 2012/0046 (NLE) */





MEMORANDUM TA’ SPJEGAZZJONI 1. KUNTEST TAL-PROPOSTA In-negozjati skont l-Artikolu XXVIII tal-Ftehim tal-1994 tal-GATT dwar it-tjur, li ġew konklużi fl-2007 (ĠU L 138, 30.5.2007), koprew il-linji tariffarji dwar il-laħam tat-tjur li jaqgħu fi ħdan l-intestatura numru 0210 kif ukoll linja waħda dwar it-tjur ipproċessati bin-numru 1602 32 19 fl-Iskeda CXL tal-KE msejħa “preparazzjonijiet imsajrin li fihom iktar minn 57 % laħam tat-tjur”. Ġie maħsub li jekk in-negozjati jiġu llimitati għal-linja dwar it-tjur ipproċessati bin-numru 1602 32 19, dan kien se jkun biżżejjed biex jiġu evitati effetti potenzjali ta’ sostituzzjoni. Madankollu, id-dejta tal-importazzjoni ta’ wara wriet li kien hemm żieda qawwija fl-importazzjoni tal-laħam tat-tjur ipproċessat li jaqa’ fi ħdan il-linja tariffarja bin-numru 1602 32 30, imsejħa “preparazzjonijiet li fihom 25 % jew iktar tal-piż iżda inqas minn 57 % tal-piż laħam jew ġewwieni tat-tjur”. Dan wera li l-esportaturi donnhom kienu qed jieħdu vantaġġ mid-differenza relattiva fil-livell ta’ protezzjoni tal-UE, u kienu qed jibdlu l-preparazzjonijiet tat-tjur li fihom iktar minn 57 % laħam tat-tjur bi preparazzjonijiet li fihom inqas minn 57 %, li jaqgħu fi ħdan il-linja tariffarja bin-numru 1602 32 30. Huma mistennija effetti ta’ sostituzzjoni simili għal dawn għal-linji tariffarji l-oħra li jaqgħu fi ħdan l-intestatura numru 1602 fil-ġejjieni. Sabiex dawn l-effetti ta’ sostituzzjoni, li jaffettwaw l-industrija tat-tjur tal-UE, jiġu indirizzati b’mod sħiħ, il-Kummissjoni talbet lill-Kunsill jawtorizza n-negozjar mill-ġdid tal-konċessjonijiet dwar il-laħam tat-tjur li jaqa’ fi ħdan il-Kapitolu 16 tan-Nomenklatura Magħquda. Fil-25 ta’ Mejju 2009, il-Kunsill awtorizza lill-Kummissjoni tiftaħ in-negozjati skont l-Artikolu XXVIII tal-Ftehim tal-1994 tal-GATT (il-proposta COM 8615/09 WTO 72 AGRI 166) bil-għan li l-konċessjonijiet dwar il-linji tariffarji dwar il-laħam tat-tjur li jaqgħu fi ħdan il-Kapitolu 16 tan-Nomenklatura Magħquda jiġu nnegozjati mill-ġdid. Fis-16 ta’ Ġunju 2009, il-komunikazzjoni dwar l-intenzjoni tal-UE li tibdel il-konċessjonijiet għall-prodotti li jaqgħu fi ħdan il-linji bin-numru 1602 20 10, 1602 32 11, 1602 32 30, 1602 32 90, 1602 39 21, 1602 39 29, 1602 39 40 u 1602 39 80 inklużi fl-Iskeda CXL tal-Komunitajiet Ewropej intbagħtet lill-membri l-oħra tal-WTO. Il-Kummissjoni wettqet in-negozjati b’konsultazzjoni mal-Kumitat tal-Politika Kummerċjali u fi ħdan il-qafas tad-direttivi dwar in-negozjati maħruġa mill-Kunsill. Il-Kummissjoni nnegozjat mar-Repubblika Federali tal-Brażil u mar-Renju tat-Tajlandja, li t-tnejn għandhom interessi ewlenin tal-provvista u/jew interessi sostanzjali f’għadd ta’ linji tariffarji kkonċernati. In-negozjati wasslu għal Ftehimiet fil-forma ta’ skambju ta’ ittri inizjalati mar-Renju tat-Tajlandja fit-22 ta’ Novembru 2011 u mar-Repubblika Federali tal-Brażil fis-7 ta’ Diċembru 2011. Il-ftehimiet ġew innegozjati abbażi tal-kodiċijiet tan-Nomenklatura Magħquda li kienu fis-seħħ dak iż-żmien. Fl-iktar verżjoni riċenti tal-Anness I għar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana [it-Tariffa Doganali Komuni], mogħtija fir-Regolament tal-Kummissjoni (UE) Nru 1006/2011, ippubblikat fil-ĠU L 282 tat-28 ta’ Ottubru 2011, il-linji tariffarji bin-numri 1602 39 40 u 1602 39 80 iddaħħlu f’linja tariffarja waħda ġdida bin-numru 1602 39 85. Għalhekk huwa xieraq li r-Regolament ta’ implimentazzjoni jkun jirrifletti din is-sitwazzjoni l-ġdida. 2. IMPLIKAZZJONI BAĠITARJA Ara d-dokument finanzjarju mogħti fl-Anness. 2012/0046 (NLE) Proposta għal DEĊIŻJONI TAL-KUNSILL dwar il-konklużjoni tal-Ftehimiet fil-forma ta’ skambju ta’ ittri dwar it-tibdil fil-konċessjonijiet għal-laħam tat-tjur ipproċessat bejn l-Unjoni Ewropea u r-Repubblika Federali tal-Brażil, u bejn l-Unjoni Ewropea u r-Renju tat-Tajlandja skont l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (il-Ftehim tal-1994 tal-GATT) IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b’mod partikulari l-ewwel subparagrafu tal-Artikolu 207(4) u l-Artikolu 218(6)(a)(v) tiegħu, Wara li kkunsidra l-proposta tal-Kummissjoni Ewropea, Wara li l-abbozz tal-att leġiżlattiv intbagħat lill-Parlamenti nazzjonali, Wara li kkunsidra l-approvazzjoni tal-Parlament Ewropew[1], Billi: (1) Fil-25 ta’ Mejju 2009, il-Kunsill awtorizza lill-Kummissjoni tiftaħ in-negozjati skont l-Artikolu XXVIII tal-Ftehim tal-1994 tal-GATT (il-proposta COM 8615/09 WTO 72 AGRI 166) bil-għan li l-konċessjonijiet dwar il-linji tariffarji dwar il-laħam tat-tjur li jaqgħu fi ħdan il-Kapitolu 16 tan-Nomenklatura Magħquda jiġu nnegozjati mill-ġdid. (2) Dawk in-negozjati wasslu għal Ftehimiet fil-forma ta’ skambju ta’ ittri inizjalati mar-Repubblika Federali tal-Brażil fis-7 ta’ Diċembru 2011 u mar-Renju tat-Tajlandja fit-22 ta’ Novembru 2011. (3) Skont id-Deċiżjoni tal-Kunsill Nru …/2012/UE ta’ …[2], il-Ftehimiet ġew iffirmati f’isem l-Unjoni nhar il-… (4) Il-Ftehimiet għandhom jiġu approvati, ADOTTA DIN ID-DEĊIŻJONI: Artikolu 1 Il-Ftehimiet fil-forma ta’ skambju ta’ ittri bejn l-Unjoni Ewropea u r-Repubblika Federali tal-Brażil, u bejn l-Unjoni Ewropea u r-Renju tat-Tajlandja skont l-Artikolu XXVIII tal-Ftehim tal-1994 tal-GATT dwar it-tibdil fil-konċessjonijiet għal-laħam tat-tjur ipproċessat tal-kodiċijiet tas-sistema armonizzata (il-kodiċijiet tas-Sistema Armonizzata (SA)) bin-numri: 1602 3211 “(Laħam tat-tiġieġ ipproċessat, nej, li fih 57 % jew iktar tal-piż laħam jew ġewwieni tat-tjur)”, 1602 3230 “(Laħam tat-tiġieġ ipproċessat, li fih 25 % jew iktar tal-piż iżda inqas minn 57 % tal-piż laħam jew ġewwieni tat-tjur)”, 1602 3290 “(Laħam tat-tiġieġ ipproċessat, li fih inqas minn 25 % tal-piż laħam jew ġewwieni tat-tjur)”, 1602 3921 “(Laħam tal-papri, tal-wiżż u tal-farawn ipproċessat, nej, li fih 57 % jew iktar tal-piż laħam jew ġewwieni tat-tjur)”, 1602 3929 “(Laħam tal-papri, tal-wiżż u tal-farawn ipproċessat, imsajjar, li fih 57 % jew iktar tal-piż laħam jew ġewwieni tat-tjur)”, 1602 3940 “(Laħam tal-papri, tal-wiżż u tal-farawn ipproċessat, li fih 25 % jew iktar tal-piż iżda inqas minn 57 % tal-piż laħam jew ġewwieni tat-tjur)”, u 1602 3980 “(Laħam tal-papri, tal-wiżż u tal-farawn ipproċessat, li fih inqas minn 25 % tal-piż laħam jew ġewwieni tat-tjur)” fl-Iskeda CXL tal-KE mehmuża mal-Ftehim tal-1994 tal-GATT[3] b’dan qed jiġu approvati f’isem l-Unjoni. It-test tal-Ftehimiet huwa mehmuż ma’ din id-Deċiżjoni. Artikolu 2 Il-President tal-Kunsill b’dan qed jiġi awtorizzat jagħmel in-notifiki li dwarhom hemm dispożizzjoni fil-Ftehimiet. Artikolu 3 Din id-Deċiżjoni għandha tidħol fis-seħħ l-għada tal-adozzjoni tagħha. Magħmula fi Brussel, Għall-Kunsill Il-President ANNESS FTEHIM FIL-FORMA TA’ SKAMBJU TA’ ITTRI bejn l-Unjoni Ewropea u l-Brażil skont l-Artikolu XXVIII tal-Ftehim Ġenerali dwar it-Tariffi u l-Kummerċ (il-Ftehim tal-GATT) tal-1994 dwar it-tibdil fil-konċessjonijiet għal-laħam tat-tjur ipproċessat imniżżel fl-Iskeda tal-UE mehmuża mal-Ftehim tal-1994 tal-GATT A. Ittra min-naħa tal-Unjoni Ewropea Post, data Sinjur, Wara negozjati li saru skont l-Artikolu XXVIII tal-Ftehim Ġenerali dwar it-Tariffi u l-Kummerċ (il-Ftehim tal-GATT) tal-1994 dwar it-tibdil fil-konċessjonijiet tal-UE għal-laħam tat-tjur ipproċessat, għandi l-unur nipproponilek dan li ġej: 1. L-Unjoni Ewropea se ddaħħal it-tibdil li ġej fl-Iskeda tagħha: Ir-rata fissa tad-dazju għall-prodotti li jaqgħu fi ħdan il-linji bin-numru 1602 3211, 1602 3230 u 1602 3290 għandha tkun ta’ EUR 2 765 għal kull tunnellata. Għall-prodotti li jaqgħu fi ħdan il-linja bin-numru 1602 3211, qed tinfetaħ kwota tariffarja ta’ 16 140 tunnellata, li 15 800 tunnellata minnhom għandhom jiġu allokati għall-Brażil. Ir-rata fil-kwota għandha tkun ta’ EUR 630 għal kull tunnellata. Għall-prodotti li jaqgħu fi ħdan il-linja bin-numru 1602 3230, qed tinfetaħ kwota tariffarja ta’ 79 705 tunnellata, li 62 905 tunnellata minnhom għandhom jiġu allokati għall-Brażil. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3290, qed tinfetaħ kwota tariffarja ta’ 2 865 tunnellata, li 295 tunnellata minnhom għandhom jiġu allokati għall-Brażil. Ir-rata fil-kwota għandha tkun ta’ 10.9 %. 2. L-importazzjonijiet skont il-kwoti tariffarji msemmija fil-paragrafu 1 għandhom isiru fuq il-bażi ta’ ċertifikati tal-oriġini maħruġin b’mod mhux diskriminatorju mill-awtoritajiet kompetenti tal-Brażil. 3. Fuq talba ta’ waħda mill-Partijiet, jistgħu jsiru konsultazzjonijiet fi kwalunkwe mument dwar kull kwistjoni msemmija hawn fuq. Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Brażil. L-Unjoni Ewropea u l-Brażil għandhom jgħarrfu lil xulxin meta jkunu tlestew il-proċeduri interni tagħhom għad-dħul fis-seħħ tal-ftehim. Il-ftehim għandu jidħol fis-seħħ 14-il (erbatax-il) jum wara d-data tal-wasla tal-aħħar notifika. Dejjem tiegħek, F’isem l-Unjoni Ewropea B. Ittra min-naħa tal-Brażil Post, data Sinjur, Għandi l-unur ngħarrfek li rċevejt l-ittra tiegħek ta’ …, li tgħid hekk: “Wara negozjati li saru skont l-Artikolu XXVIII tal-Ftehim Ġenerali dwar it-Tariffi u l-Kummerċ (il-Ftehim tal-GATT) tal-1994 dwar it-tibdil fil-konċessjonijiet tal-UE għal-laħam tat-tjur ipproċessat, għandi l-unur nipproponilek dan li ġej: 1. L-Unjoni Ewropea se ddaħħal it-tibdil li ġej fl-Iskeda tagħha: Ir-rata fissa tad-dazju għall-prodotti li jaqgħu fi ħdan il-linji bin-numru 1602 3211, 1602 3230 u 1602 3290 għandha tkun ta’ EUR 2 765 għal kull tunnellata. Għall-prodotti li jaqgħu fi ħdan il-linja bin-numru 1602 3211, qed tinfetaħ kwota tariffarja ta’ 16 140 tunnellata, li 15 800 tunnellata minnhom għandhom jiġu allokati għall-Brażil. Ir-rata fil-kwota għandha tkun ta’ EUR 630 għal kull tunnellata. Għall-prodotti li jaqgħu fi ħdan il-linja bin-numru 1602 3230, qed tinfetaħ kwota tariffarja ta’ 79 705 tunnellata, li 62 905 tunnellata minnhom għandhom jiġu allokati għall-Brażil. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3290, qed tinfetaħ kwota tariffarja ta’ 2 865 tunnellata, li 295 tunnellata minnhom għandhom jiġu allokati għall-Brażil. Ir-rata fil-kwota għandha tkun ta’ 10.9 %. 2. L-importazzjonijiet skont il-kwoti tariffarji msemmija fil-paragrafu 1 għandhom isiru fuq il-bażi ta’ ċertifikati tal-oriġini maħruġin b’mod mhux diskriminatorju mill-awtoritajiet kompetenti tal-Brażil. 3. Fuq talba ta’ waħda mill-Partijiet, jistgħu jsiru konsultazzjonijiet fi kwalunkwe mument dwar kull kwistjoni msemmija hawn fuq. Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u l-Brażil. L-Unjoni Ewropea u l-Brażil għandhom jgħarrfu lil xulxin meta jkunu tlestew il-proċeduri interni tagħhom għad-dħul fis-seħħ tal-ftehim. Il-ftehim għandu jidħol fis-seħħ 14-il (erbatax-il) jum wara d-data tal-wasla tal-aħħar notifika.” B’dan għandi l-unur nesprimi l-qbil tal-Gvern tiegħi ma’ din l-ittra. F’isem il-Brażil FTEHIM FIL-FORMA TA’ SKAMBJU TA’ ITTRI bejn l-Unjoni Ewropea u t-Tajlandja skont l-Artikolu XXVIII tal-Ftehim Ġenerali dwar it-Tariffi u l-Kummerċ (il-Ftehim tal-GATT) tal-1994 dwar it-tibdil fil-konċessjonijiet għal-laħam tat-tjur ipproċessat imniżżel fl-Iskeda tal-UE mehmuża mal-Ftehim tal-1994 tal-GATT A. Ittra min-naħa tal-Unjoni Ewropea Post, data Sinjur, Wara negozjati li saru skont l-Artikolu XXVIII tal-Ftehim Ġenerali dwar it-Tariffi u l-Kummerċ (il-Ftehim tal-GATT) tal-1994 dwar it-tibdil fil-konċessjonijiet tal-UE għal-laħam tat-tjur ipproċessat, għandi l-unur nipproponilek dan li ġej: 1. L-Unjoni Ewropea se ddaħħal it-tibdil li ġej fl-Iskeda tagħha: Ir-rata fissa tad-dazju għall-prodotti li jaqgħu fi ħdan il-linji bin-numru 1602 3230, 1602 3290 u 1602 39 għandha tkun ta’ EUR 2 765 għal kull tunnellata. Għall-prodotti li jaqgħu fi ħdan il-linja bin-numru 1602 3230, qed tinfetaħ kwota tariffarja ta’ 79 705 tunnellata, li 14 000 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3290, qed tinfetaħ kwota tariffarja ta’ 2 865 tunnellata, li 2 100 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3921, qed tinfetaħ kwota tariffarja ta’ 10 tunnellati allokati għat-Tajlandja. Ir-rata fil-kwota għandha tkun ta’ EUR 630 għal kull tunnellata. Għall-prodotti li jaqgħu fi ħdan il-linja bin-numru 1602 3929, qed tinfetaħ kwota tariffarja ta’ 13 720 tunnellata, li 13 500 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3940, qed tinfetaħ kwota tariffarja ta’ 748 tunnellata, li 600 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3980, qed tinfetaħ kwota tariffarja ta’ 725 tunnellata, li 600 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. 2. L-importazzjonijiet skont il-kwoti tariffarji msemmija fil-paragrafu 1 għandhom isiru fuq il-bażi ta’ ċertifikati tal-oriġini maħruġin b’mod mhux diskriminatorju mill-awtoritajiet kompetenti tat-Tajlandja. 3. Fuq talba ta’ waħda mill-Partijiet, jistgħu jsiru konsultazzjonijiet fi kwalunkwe mument dwar kull kwistjoni msemmija hawn fuq. Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja. L-Unjoni Ewropea u t-Tajlandja għandhom jgħarrfu lil xulxin meta jkunu tlestew il-proċeduri interni tagħhom għad-dħul fis-seħħ tal-ftehim. Il-ftehim għandu jidħol fis-seħħ 14-il (erbatax-il) jum wara d-data tal-wasla tal-aħħar notifika. Dejjem tiegħek, F’isem l-Unjoni Ewropea B. Ittra min-naħa tat-Tajlandja Post, data Sinjur, Għandi l-unur ngħarrfek li rċevejt l-ittra tiegħek ta’ …, li tgħid hekk: “Wara negozjati li saru skont l-Artikolu XXVIII tal-Ftehim Ġenerali dwar it-Tariffi u l-Kummerċ (il-Ftehim tal-GATT) tal-1994 dwar it-tibdil fil-konċessjonijiet tal-UE għal-laħam tat-tjur ipproċessat, għandi l-unur nipproponilek dan li ġej: 1. L-Unjoni Ewropea se ddaħħal it-tibdil li ġej fl-Iskeda tagħha: Ir-rata fissa tad-dazju għall-prodotti li jaqgħu fi ħdan il-linji bin-numru 1602 3230, 1602 3290 u 1602 39 għandha tkun ta’ EUR 2 765 għal kull tunnellata. Għall-prodotti li jaqgħu fi ħdan il-linja bin-numru 1602 3230, qed tinfetaħ kwota tariffarja ta’ 79 705 tunnellata, li 14 000 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3290, qed tinfetaħ kwota tariffarja ta’ 2 865 tunnellata, li 2 100 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3921, qed tinfetaħ kwota tariffarja ta’ 10 tunnellati allokati għat-Tajlandja. Ir-rata fil-kwota għandha tkun ta’ EUR 630 għal kull tunnellata. Għall-prodotti li jaqgħu fi ħdan il-linja bin-numru 1602 3929, qed tinfetaħ kwota tariffarja ta’ 13 720 tunnellata, li 13 500 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3940, qed tinfetaħ kwota tariffarja ta’ 748 tunnellata, li 600 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. Għall-prodotti li jaqgħu fi ħdan il-linja bin-numru 1602 3980, qed tinfetaħ kwota tariffarja ta’ 725 tunnellata, li 600 tunnellata minnhom għandhom jiġu allokati għat-Tajlandja. Ir-rata fil-kwota għandha tkun ta’ 10.9 %. 2. L-importazzjonijiet skont il-kwoti tariffarji msemmija fil-paragrafu 1 għandhom isiru fuq il-bażi ta’ ċertifikati tal-oriġini maħruġin b’mod mhux diskriminatorju mill-awtoritajiet kompetenti tat-Tajlandja. 3. Fuq talba ta’ waħda mill-Partijiet, jistgħu jsiru konsultazzjonijiet fi kwalunkwe mument dwar kull kwistjoni msemmija hawn fuq. Napprezza jekk tikkonferma li l-Gvern tiegħek jaqbel mal-kontenut ta’ din l-ittra. Jekk dan huwa l-każ, din l-ittra u l-konferma tiegħek flimkien għandhom jikkostitwixxu Ftehim fil-forma ta’ Skambju ta’ Ittri bejn l-Unjoni Ewropea u t-Tajlandja. L-Unjoni Ewropea u t-Tajlandja għandhom jgħarrfu lil xulxin meta jkunu tlestew il-proċeduri interni tagħhom għad-dħul fis-seħħ tal-ftehim. Il-ftehim għandu jidħol fis-seħħ 14-il (erbatax-il) jum wara d-data tal-wasla tal-aħħar notifika.” B’dan għandi l-unur nesprimi l-qbil tal-Gvern tiegħi ma’ din l-ittra. F’isem it-Tajlandja DIKJARAZZJONI FINANZJARJA || Fichefin/11/ 1163256 DDG/GM/nh 6.146.2011.1 || DATA: 6.10.2011 1. || INTESTATURA TAL-BAĠIT: Il-Kapitolu 12 – Id-dazji doganali u dazji oħrajn || APPROPRJAZZJONIJIET: Fl-abbozz tal-baġit għall-2012: EUR 19 171.2 miljun 2. || TITLU: Proposta għal Deċiżjoni tal-Kunsill dwar il-konklużjoni tal-Ftehimiet fil-forma ta’ skambju ta’ ittri dwar it-tibdil fil-konċessjonijiet għal-laħam tat-tjur ipproċessat bejn l-Unjoni Ewropea u r-Repubblika Federali tal-Brażil, u bejn l-Unjoni Ewropea u r-Renju tat-Tajlandja skont l-Artikolu XXVIII tal-Ftehim Ġenerali dwar it-Tariffi u l-Kummerċ tal-1994 (il-Ftehim tal-1994 tal-GATT). 3. || BAŻI LEGALI: It-Trattat dwar il-Funzjonament tal-Unjoni Ewropea, u b’mod partikulari l-Artikoli 207 u 218 tiegħu. 4. || GĦANIJIET: Li jiġu konklużi l-Ftehimiet bejn l-UE u l-Brażil u l-UE u t-Tajlandja sabiex jiġu indirizzati l-effetti ta’ sostituzzjoni tal-importazzjonijiet li jaffettwaw l-industrija tat-tjur tal-UE. 5. || IMPLIKAZZJONIJIET FINANZJARJI || FUQ PERJODU TA’ 12-IL XAHAR (f’miljuni ta’ EUR) || GĦAS-SENA FINANZJARJA ATTWALI – L-2011 (f’miljuni ta’ EUR) || GĦAS-SENA FINANZJARJA LI JMISS – L-2012 (f’miljuni ta’ EUR) 5.0 || INFIQ - MAĦRUĠ MILL-BAĠIT TAL-KE (GĦAR-RIFUŻJONIJIET/GĦALL-INTERVENTI) - MAĦRUĠ MILL-AWTORITAJIET NAZZJONALI - MAĦRUĠ MINN SORSI OĦRAJN || - || - || - 5.1 || DĦUL - MIR-RIŻORSI PROPRJI TAL-KE (MILL-IMPOSTI/MID-DAZJI DOGANALI) - FIL-LIVELL NAZZJONALI || - || - || - 1.4 || || FL-2013 || FL-2014 || FL-2015 5.0.1 || STIMA TAL-INFIQ || || || 5.1.1 || STIMA TAD-DĦUL || - || - || - 5.2 || METODU TAL-KALKOLU: - 6.0 || IL-PROĠETT JISTA’ JIĠI FFINANZJAT MILL-APPROPRJAZZJONIJIET IMDAĦĦLIN FIL-KAPITOLU RILEVANTI TAL-BAĠIT ATTWALI? || IVA LE 6.1 || IL-PROĠETT JISTA’ JIĠI FFINANZJAT PERMEZZ TA’ TRASFERIMENT BEJN IL-KAPITOLI TAL-BAĠIT ATTWALI? || IVA LE 6.2 || SE JKUN MEĦTIEĠ BAĠIT SUPPLIMENTARI? || IVA LE 6.3 || SE JKUN MEĦTIEĠ LI JIDDAĦĦLU APPROPRJAZZJONIJIET F’BAĠITS FUTURI? || IVA LE OSSERVAZZJONIJIET: Wara negozjati li nbdew f’nofs l-2009 mal-Brażil u mat-Tajlandja skont l-Artikolu XXVIII tal-Ftehim tal-1994 tal-GATT, il-miżuri jikkonċernaw il-konklużjoni tal-Ftehimiet bejn l-UE u l-Brażil u l-UE u t-Tajlandja sabiex jiġu indirizzati l-effetti ta’ sostituzzjoni tal-importazzjonijiet li jaffettwaw l-industrija tat-tjur tal-UE. L-impatt finanzjarju tar-Regolament tal-Parlament Ewropew u tal-Kunsill li jimplimenta dawn il-Ftehimiet huwa mogħti fid-Dikjarazzjoni Finanzjarja ta’ dak ir-Regolament stess*, u jista’ jiġi stmat li huwa tnaqqis fir-riżorsi proprji ta’ ammont nett ta’ madwar EUR 1.4 miljun, wara li jitnaqqsu l-25 % miżmuma mill-Istati Membri għall-ispejjeż tal-ġbir. * Id-Dikjarazzjoni Finanzjarja bin-numru 1163357/2011. [1] ĠU C , , p. . [2] ĠU C […], […], p. […]. [3] Il-Ftehimiet ġew ippubblikati fil-ĠU ... flimkien mad-Deċiżjoni dwar l-iffirmar tagħhom.